Xwepêşandana Xizmên Kesên Wendayî li Tirkîye
Hevseroka BDP bang li Serokwezir kir û got Gulten Kişanak got “ger ku tu sucdaran nebînî, tu jî hevkarê suc ê Ergenekonê yî”
Bi pêşengîya Komelaya Xizmên Wendayên MezopotamyayêMEYA-DER'ê, jibo balê bidin ser gorên komî, li navçeya Bidlîsê, Mûtkîyê, xwepêşandanekî hat li darxistin. Xwepêşandana ku bi beşdarîya hevserokên BDP û nûnerên komelayên sivîl ên herêmê pêk hat, bi zîyareta gora ku mehekî berê hestîyên 19 kesan tê de hatibû dîtin, destpêkir. Hêjayê bibîrxistinêye ku mehekî berê li navçeya Bedlîsê Mutkîyê, di gera sergoya cendermeyande gorekê hat ditin ku gelek kes tê da hatine kom kirin. Li ser îddîaya karkerekî ku daxuyakiribû di sergoya cendermeyê da goreka komî heye. Li ser vê îddîayê, malbatên wendayan û Komeleya Mafên Mirovan ( İHD)ya şaxa Bedlîsê, serî li serdozgerîya komarê xistin da ku di li wî cîhê lêkolîn werin kirin. Li gorî ku hatîye ragihandin, karkerekî ku di salên 1990’î de li bajarvanîya Mutkîyê de ajotvanî kirîye, çend meh berê daxûya kirîye ku, di salên 1992, 1996 û 2003’an de li cîhê ku neha weke sergoya cendermeyê tê bikaranîn, bi dehan kes û serhildayên PKK di gorên komî de hatine veşartin. Karkerê ku nexwestîye navê xwe eşkere bike, dîyar kirîye ku di van goran da nêzîkê 36 kesan hatine veşartin. Bi hezaran kesên ku ji bajar û navçeyên herêmê hatibûn Mutkîyê, ji navçeyê heta gera ku gorên komî lê ne, meşîyan. Pişt re, ji alîyê Serokê Şaxa MEYA-DER'a Êlihê (Batmanê) Rifat Başalak daxûyanîyek hat xwendin. Başalak dîyar kir ku di encama şerê bi PKK re, nêzî 40 hezar mirov hatine kuştin, gelek kes bi hev re, di gorên komî de hatine veşartin. Rifat Başalak got “Em niha hestîyên zarokên xwe li sergoyan berev dikin, em bi hev re dibin şahidê hovitîyeka mezin. Serokê MEYA-DER'a Êlihê xwest ku ew kesên ku bûne sebeb, derxin pêşberî dadê her wusa Komîsyona Lêgerîna Heqîqetê jî were ava kirin Hevseroka BDP Gulten Kişanak jî di xwepêşanadanê da axaftinek kir. Hevseroka BDP bang li Serokwezir kir û got “Ev heşt salin tu desthilatdrarî, cenderme û polês di destê te de ye. Ger te bixwesta, sebebên van komkujîyan te dikaribû bidîtana. Gulten Kişanak got “ger ku tu sucdaran nebînî, tu jî hevkarê sucê Ergenekonê yî” Hevserokê BDP Selahattîn Demîrtaş jî axaftinek kir û got "Jibo ku pirsgirêka Kurd bi rêya dadî bê çareser kirinê divê demên borî neyên jibîr kirin. Ger sebebên gorên komî û kuştinên kiryarên wan ne dîyar neyên eşkere kirin bila tu kes bawerîya xwe bi dewletê neyne. Hevserokê BDP dîyar kir ku ger ev gorên komî li cihekî dinê derketibana, dê cîhan rabûna ser pîyan. Her wisa destnîşan kir ku kolandina goran hatîye sekinandin û got “Ez li vir pirs dikim çima kolandin hatin sekinandin? Çima jibo nasnameyên hestîyan, DNA'yên xizmên windayan nayê wergirtin?” Hevserokê BDP jibo serokwezîrê Tirkîyeyê jî got “Ew kesên ku ji ko zarokên Fîlîstînê û gorên tomerî yên li Bosnayê re girîyan, ger ji dil bin, dê li vir jî bigirîn, ev der jî cîhê gîrîyan e. Binêrin li sergoye, li hemberî wê jî Qerekola Cendermeyan heye." Hevserokê BDP bang li Serfok Artêşîyê û MGK'ê jî kir û got ku li kişlayan hestî derdikevin û hewceye ku Serfermandarî di derbarê hestîyên ku di sînorên qadên leşkerîyê da derdikevin, daxuyanîyekî bide. Her wusa divê hisaba van komkujîyan were dayîn. Demîrtaş, herî dawîyê bang li gel kir û got malbatên windahîyan û şahidên bûyeran divê agahîyên ku di destê xwe de, bi nûnerên Kurdan re parvebikin, her wusa bila serî li şaxên ÎHD’ê bidin.